cyanic-selkie/wikianc huggingface dataset:
দেশি সারস
বর্তমান অবস্থা
অস্ট্রেলিয়ায় মোটমাট পাঁচ হাজারের বেশি দেশি সারস রয়েছে এবং এ সংখ্যা ক্রমেই বাড়ছে। তবে দক্ষিণ-পূর্ব এশিয়ার উপপ্রজাতির সদস্যরা আবাসস্থল ধ্বংস (যেমন: কৃষিকাজের উদ্দেশ্যে অতিমাত্রায় ভূমি সংস্কার, জলাভূমির পানি অপসারণ ইত্যাদি) ও বেশ কয়েকটি যুদ্ধের কারণে আশঙ্কাজনক হারে কমে গিয়েছে। একসময় দক্ষিণ চীনের যে বিশাল অঞ্চলে এরা সদর্পে ঘুরে বেড়াত, বিংশ শতাব্দীর প্রথমার্ধে সেই অঞ্চল থেকে এরা সম্পূর্ণ বিলুপ্ত হয়ে যায়। দক্ষিণ-পূর্ব এশিয়ার বিভিন্ন দেশে ছড়ানো ছিটানো অবস্থায় ১,৫০০–২,০০০টি পাখি এখনও টিকে থাকতে পারে। কম্বোডিয়ার উত্তরাঞ্চলে এদের বাসা পাহারা দেওয়ার জন্য স্থানীয়দের অর্থসাহায্য দেওয়ার ব্যবস্থা করা হয়েছে। স্বভাবতই এ প্রক্রিয়ায় ফল পাওয়া গেছে। তদারকি করা বাসার তুলনায় অরক্ষিত বাসার সাফল্যের হার অনেক কম। তবে অর্থসাহায্যকে কেন্দ্র করে স্থানীয়দের মধ্যে হিংসাত্মক মনোভাব লক্ষ্য করা গেছে। তার ফলস্বরূপ ইচ্ছাকৃতভাবে বাসা ও ডিম ভেঙে দেওয়ার ঘটনাও ঘটেছে। ফলে সমস্যা নতুন মোড় নিয়েছে এবং সংরক্ষণের-বিনিময়ে-অর্থ প্রকল্পটি লাভের বদলে ক্ষতি করেছে বেশি। প্রকল্প থেকে পরিষ্কার বোঝা গিয়েছে যে এ ধরনের প্রকল্প অল্প সময়ের জন্য সুবিধাজনক হলেও দীর্ঘমেয়াদী পরিকল্পনার ক্ষেত্রে আবাসস্থল সংরক্ষণ ও স্থানীয় সম্পদের সুষ্ঠু ব্যবহার নিশ্চিত করা ছাড়া কোন বিকল্প পথ খোলা নেই। ১৯৬০-এর দশকের শেষ ভাগে ফিলিপাইনের উপপ্রজাতিটি চিরতরে হারিয়ে যাওয়ায় এর সম্পর্কে বেশি কিছু জানা যায় নি।
সাহিত্য-সংস্কৃতিতে দেশি সারস
দেশি সারস ভারতে পরম পূজনীয়। কিংবদন্তি রয়েছে, মহামুনি বাল্মীকি এক শিকারীকে সারস হত্যার দায়ে অভিশাপ দেন এবং এই ঘটনার পরিপ্রেক্ষিতে পরবর্তীতে রামায়ণ রচনা করতে উদ্বুদ্ধ হন। পঞ্চদেবতার পূজারি হিসেবে পরিচিত গণ্ডদের কাছে দেশি সারস খুব পবিত্র। আদি হিন্দু রচনাবলীতে সারসের মাংস ভক্ষণ নিষিদ্ধ ঘোষণা করা হয়েছে। সারসেরা সম্ভবত সারা জীবনের জন্য জোড় বাঁধে এবং জোড়ের একটির মৃত্যু মানে আরেকটিরও মৃত্যু। ফলে এরা বৈবাহিক স্থায়িত্বের প্রতীক হিসেবে বিবেচিত এবং গুজরাতের কোথাও কোথাও নববিবাহিত দম্পতিদের একত্রে জোড়া সারস দেখতে যাওয়া প্রথা। সারসের ডিম ভারতের কোথাও কোথাও স্থানীয় পথ্য হিসেবে ব্যবহৃত হয়। ভারতের উত্তর প্রদেশের প্রশাসনিক প্রতীক সারস। ১৬০৭ সালের কাছাকাছি মুঘল বাদশাহ জাহাঙ্গীরের লেখায় দেশি সারসের উল্লেখ দেখা যায়। তিনি লিখেছিলেন, পাখিটি ৪৮ ঘণ্টা অন্তরে দুটো ডিম পাড়ে আর ৩৪ দিন পর ডিম ফুটে বাচ্চা বের হয়। তিনি সাফল্যের সাথে বন্দী সারসের প্রজননও ঘটান।
বাংলা সাহিত্যে কম হলেও দেশি সারস স্থান করে নিয়েছে। জীবনানন্দ দাশ লিখে গিয়েছেন সিন্ধুসারস।
রুশ ফেডারেশন কর্তৃক ক্রিমিয়ার অন্তর্ভুক্তিকরণ
ইউরোপের কৃষ্ণ সাগরের উত্তরে ক্রিমিয়া উপদ্বীপটি ২০১৪ সালের ফেব্রুয়ারি থেকে মার্চ মাসের মধ্যে রুশ ফেডারেশন দ্বারা অন্তর্ভূত হয় এবং তখন থেকে এটি দুটি রুশ ফেডারেল বিষয় হিসাবে পরিচালিত হয় - ক্রিমিয়া প্রজাতন্ত্র এবং সেভাস্তোপোলের যুক্তরাষ্ট্রীয় শহর। ক্রিমিয়ায় রাশিয়ার সামরিক হস্তক্ষেপকে অনুসরণ করে ইউক্রেন থেকে রুশ ফেডারেশনে ক্রিমিয়ার অন্তর্ভুক্তিকরণ ঘটে, যা ২০১৪ সালের ইউক্রেনীয় বিপ্লবের পরে ঘটে এবং এটি দক্ষিণ ও পূর্ব ইউক্রেন জুড়ে ব্যাপক অশান্তির অংশ ছিল।
২২-২৩ ফেব্রুয়ারি ২০১৪ সালে, রাশিয়ার রাষ্ট্রপতি ভ্লাদিমির পুতিন সুরক্ষার পরিষেবা প্রধানদের সাথে সারারাত বৈঠক ডাকেন পদচ্যুত ইউক্রেনীয় প্রেসিডেন্ট ভিক্টর ইয়ানুকোভিচের মুক্তির বিষয়ে আলোচনা করার জন্য। বৈঠক শেষে পুতিন মন্তব্য করেছিলেন যে "আমাদের অবশ্যই ক্রিমিয়াকে রাশিয়ায় ফিরিয়ে আনার কাজ শুরু করতে হবে"। ২৩ ফেব্রুয়ারি, ক্রিমিয়ার শহর সেভাস্তোপলে রুশপন্থী বিক্ষোভ অনুষ্ঠিত হয়। ২৭ ফেব্রুয়ারি, ইনকিনিয়া ছাড়াই মুখোশধারী রুশ সেনাবাহিনী ক্রিমিয়ার সুপ্রিম কাউন্সিল (সংসদ) দখল করে এবং ক্রিমিয়া জুড়ে কৌশলগত স্থানগুলি দখল করে নেয়, যার ফলে ক্রিমিয়ার রুশপন্থী আকসিয়ানোভ সরকার প্রতিষ্ঠা হয়, ক্রিমিয়ার স্ট্যাটাস গণভোট পরিচালনা এবং ক্রিমিয়ার স্বাধীনতার ঘোষণা করা হয় ১৬ মার্চ ২০১৪ সালে। রাশিয়া ক্রিমিয়াকে আনুষ্ঠানিকভাবে রুশ ফেডারেশনের দুটি ফেডারেল বিষয় হিসাবে অন্তর্ভুক্ত করে ১৮ ই মার্চ ২০১৪ সালে।
ইউক্রেন এবং অন্যান্য অনেক দেশ এই অন্তর্ভুক্তিকরণের নিন্দা করে এবং এটিকে আন্তর্জাতিক আইন এবং রুশ স্বাক্ষরিত চুক্তির লঙ্ঘন হিসাবে বিবেচনা করে, কারণ এটি রাশিয়ার স্বাক্ষরিত ইউক্রেনের আঞ্চলিক অখণ্ডতা রক্ষাকারী, ১৯৯১ সালের বেলভেজা চুক্তি যা স্বাধীন রাষ্ট্রের কমনওয়েলথ প্রতিষ্ঠা করে, ১৯৭৫ সালের হেলসিঙ্কি চুক্তি, ১৯৯৪ সালের নিশ্চয়তা সম্পর্কিত বুদাপেস্ট স্মারকলিপিএবং ১৯৯৭ সালের রুশ ফেডারেশন ও ইউক্রেনের মধ্যে বন্ধুত্ব, সহযোগিতা এবং অংশীদারিত্বের চুক্তিকে লঙ্ঘন করে।  এর ফলে তৎকালীন জি৮ এর অন্যান্য সদস্যরা এই গোষ্ঠী থেকে রাশিয়াকে স্থগিত করে, তারপর দেশটির বিরুদ্ধে প্রথম দফা নিষেধাজ্ঞার প্রবর্তন করে। জাতিসংঘের সাধারণ পরিষদও "আন্তর্জাতিকভাবে স্বীকৃত সীমান্তের মধ্যে ইউক্রেনের আঞ্চলিক অখণ্ডতা" বলে একটি প্রস্তাব গ্রহণ করে ভোট ও সংযুক্তিকে প্রত্যাখ্যান করে।  জাতিসংঘের রেজুলেশনও "উল্লেখ করে যে গণভোটের বৈধতা নেই এবং এটি ক্রিমিয়া মর্যাদার যে কোনও পরিবর্তনের ভিত্তি তৈরি করতে পারে না" এবং রাশিয়ার সংযুক্তির স্বীকৃতি বা স্বীকৃতি না দেওয়ার জন্য সমস্ত রাষ্ট্র ও আন্তর্জাতিক সংস্থার প্রতি আহ্বান জানিয়েছে।  ২০১৬ সালে, জাতিসংঘের সাধারণ পরিষদ  পুনরায় অন্তর্ভুক্তিকরণের অ-স্বীকৃতি জানায় এবং নিন্দা করে "ইউক্রেনের ভূখণ্ডের কিছু অংশের অস্থায়ী দখলের—স্বায়ত্তশাসিত ক্রিমিয়া প্রজাতন্ত্র এবং সেভাস্তোপল শহর"।
রুশ ফেডারেশন ঘটনাটিকে "অন্তর্ভুক্তিকরণ" আখ্যা দেত্তয়ার বিরোধিতা করে, ৫ জুলাই ২০১৫ সালে, রাশিয়ার প্রধানমন্ত্রী দিমিত্রি মেদভেদেভ বলেছিলেন যে ক্রিমিয়া পুরোপুরি রাশিয়ায় সংহত হয়েছে।
পটভূমি
১৭৮৩ সালে, ক্রিমিয়া রুশ সাম্রাজ্যের অংশে পরিণত হয়, যখন ক্রিমিয়ান খানাটকে অন্তর্ভুক্তিকরণ করা হয়, তারপরে ১৯৫৪ সাল পর্যন্ত রুশীয় সোভিয়েত যুক্তরাষ্ট্রীয় সমাজতান্ত্রিক প্রজাতন্ত্রের অংশ হয়। রুশ গৃহযুদ্ধের প্রথম পর্যায়ে স্বল্পকালীন স্বতন্ত্র সরকারের (ক্রিমিয়ান গণপ্রজাতন্ত্র, ক্রিমিয়ান আঞ্চলিক সরকার, ক্রিমিয়ান এসএসআর) একটি ধারা ছিল, তবে তাদের পরে শ্বেতাঙ্গ রুশ সরকার অনুসরণ করে (দক্ষিণ রাশিয়ার সশস্ত্র বাহিনীর সাধারণ কমান্ড এবং পরে দক্ষিণ রাশিয়ার সরকার)। ১৯২১ সালের অক্টোবরে, রুশ এসএফএসআর-এর ক্রিমিয়ান স্বায়ত্তশাসিত সোভিয়েত সমাজতান্ত্রিক প্রজাতন্ত্রের প্রতিষ্ঠিত হয়। দ্বিতীয় বিশ্বযুদ্ধ এবং পরবর্তীকালে দেশীয় ক্রিমিয়ান তাতারদের দেশত্যাগের পরে, ১৯৪৬ সালে ক্রিমিয়ান এএসএসআর এর স্বায়ত্তশাসন কেড়ে নেওয়া হয় এবং রুশ এসএফএসআর-এর একটি ওব্লাস্টের স্থিতিতে নামিয়ে আনা হয়।
১৯৮৯ সালে পেরেস্ট্রোইকের অধীনে সুপ্রিম সোভিয়েত ঘোষণা করে যে স্ট্যালিনের অধীনে ক্রিমিয়ান তাতারদের নির্বাসন অবৈধ ছিল, এবং বেশিরভাগ মুসলিম নৃগোষ্ঠীকে ক্রিমিয়াতে ফিরে যাওয়ার অনুমতি দেওয়া হয়।
১৯৯০ সালে,ক্রিমিয়া ওব্লাস্টের সোভিয়েত ক্রিমিয়া এএসএসআর পুনরুদ্ধারের প্রস্তাব করে।১৯৯১ সালে ওব্লাস্ট একটি গণভোট পরিচালনা করে, যেখানে জিজ্ঞাসা করা হয়েছিল যে ক্রিমিয়াকে নতুন ইউনিয়ন চুক্তির স্বাক্ষরকারী হিসাবে উন্নীত করা উচিত কিনা (যা তার নিজস্ব ইউনিয়ন প্রজাতন্ত্র হয়ে উঠেছে)। যদিও সেই সময়ে,সোভিয়েত ইউনিয়ন ভেঙে দেওয়ার কাজ চলছে। ক্রিমিয়া এএসএসআর ইউক্রেনের স্বাধীনতার আগে সোভিয়েত ইউক্রেনের অংশ হিসাবে এক বছরেরও কম সময়ের জন্য পুনরুদ্ধার করা হয়।
কালভৈরব মন্দির, ব্রাহ্মণবাড়ীয়া
ইতিহাস
কথিত আছে যে, কাশীশ্বর দেবাদিদেব মহাদেব একদিন নিজ শরীরের অংশ থেকে কালভৈরবের সৃষ্টি করেন এবং তার প্রতি কাশীধাম রক্ষার ভার প্রদান করে বলেন,
পূর্বে ব্রহ্মার পাঁচটি মুখ ছিল। তিনি নিজ কন্যাভিগমন পাপে লিপ্ত হয়ে শিব-তত্ত্ব-জ্ঞান-লাভার্থে কাশীধামে সমাগত হলে কালভৈরব মহাদেবের নির্দেশ অনুসারে নিজ বাম হাতের নখের অংশ দিয়ে ব্রহ্মার এক মুখ ছেদন করেন। সেই হতে ব্রহ্মা চতুর্মুখ হলেন এবং যে স্থানে তার মুণ্ড পতিত হয়েছিল তা কপালমোচনতীর্থ নামে খ্যাত হয়।
কালীশ্বর শ্রীশ্রী কালভৈরবের আবির্ভাবের পর স্বপ্নে আদেশ পেয়ে স্থানীয় দূর্গাচরণ আচার্য মাটি দিয়ে নির্মাণ করেন এই অতি বিরাটাকার কালভৈরবের বিগ্রহ। তিনি ছিলেন ফুলবাড়িয়া গ্রামের স্থায়ী অধিবাসী এবং প্রখ্যাত মৃন্ময়মূর্তি প্রস্তুতকারক শিল্পী। এছাড়াও, তিনি মূর্তির পাশে নির্মাণ করেন শিবের স্ত্রী পার্বতীর মূর্তি। দুর্গাচরণ প্রথমে তিতাস পঞ্চবঢী মূলে মূতিটি স্থাপন করে পুজার্চনার ব্যবস্থা করেছিলেন। তিনি স্থানীয় ভক্তবৃন্দের আন্তরিক সহায়তায় পূজা-অর্চনা শুরু করেন তখন থেকেই, যা নিয়মিতভাবে প্রচলিত হয়ে আসছিল ১৯৭১ সাল পর্যন্ত।
বাংলাদেশের মহান স্বাধীনতা যুদ্ধের সময় কালভৈরবের বিগ্রহটি পাক হানাদার বাহিনীর নজরে এলে তারা বৈদ্যুতিক ডিনামাইটের আঘাতে শিব ও পার্বতী মূর্তির অনেকাংশ ক্ষতিগ্রস্ত করে। পরে বিশ্ববরেণ্য দার্শনিক ড. মহানামব্রত ব্রহ্মচারী মহারাজের অনুপ্রেরণায় ও স্থানীয় কর্মীদের নিরলস কঠোর প্রচেষ্টা এবং সর্বস্তরের জনগণের সাহায্য ও সক্রিয় সহযোগিতায় সূদীর্ঘ চার বছর কাজের পর আবারো ২৪ ফুট উঁচুবিশিষ্ট উপমহাদেশের বিশালতম এই কালীশ্বর শ্রীশ্রী কালভৈরবের বিগ্রহ ও মন্দির পুনরায় প্রতিষ্ঠিত হয়।
শ্রীশ্রী কালভৈরব মূর্তিটির পাশে ছিল শ্রীশ্রী কৈলাশ্বেশ্বর শিবলিঙ্গ, যা ১০৫ বছরের পুরনো। এটি ১১ কেজি ওজনের কষ্টি পাথরের মূর্তি। মন্দিরের বাম পাশে এই শিবলিঙ্গ মন্দিরটি আলাদা ভবনে অবস্থিত। ১২ জুন, ২০০৯ইং তারিখে মন্দিরের তালা ভেঙে ভোররাতে শত বছরের পুরনো শিবলিঙ্গটি কে বা কারা চুরি করে নিয়ে যায়। ১৯ অক্টোবর, ২০০৯ইং তারিখে কষ্টি পাথরের শিবলিঙ্গটি তিন মাস পর উদ্বার করে র‌্যাব-৯ এর সদস্যরা। ব্রাহ্মণবাড়ীয়া শহরের পুনিয়াউট এলাকা থেকে শিবলিঙ্গটি উদ্বার করা হয়। পাচারের অভিযোগে করা হয়। গোপন সংবাদের ভিত্তিতে ক্রেতা সেজে র‌্যাব এর একটি চৌকস দল তাদের কাছে কষ্টি পাথরটি কিনতে যায় ও মূর্তিটি ২ কোটি টাকা মূল্য দিয়ে কেনার আগ্রহ প্রকাশ করলে ২ জনকে গ্রেফতার করে সদর থানায় সোপর্দ করে। thumb|250px|কালভৈরব মন্দিরের প্রধান বিগ্রহ কালভৈরব|বাম
অবস্থান
কালভৈরব মন্দিরের স্থানটি সরাইলের বিখ্যাত জমিদার নূর মোহাম্মদ দান করেছিলেন। ব্রাহ্মণবাড়ীয়া শহর প্রতিষ্ঠার পূর্বে মেড্ডা ছিল তিতাস তীরবর্তী বাজার। এই মন্দিরের মূল কালভৈরবের বয়স প্রায় তিনশ' বছর। শহরের উত্তর সীমানায় শান্ত তিতাস নদীর পশ্চিম পার্শ্বে মেড্ডা গ্রামের এই জায়গা তখন ছিল পঞ্চবটের জন্য বিখ্যাত। সেখানেই পঞ্চবটির মূলে স্ব-মহিমায় আবির্ভূত হন কালীশ্বর শ্রীশ্রী কালভৈরব।
ব্যবস্থাপনা
প্রাচীনতম মন্দির হিসেবে শ্রীশ্রী কালভৈরব মন্দিরে রয়েছে প্রধান আকর্ষণ শ্রীশ্রী কালভৈরব বিগ্রহ। এছাড়াও, দেবী পার্বতী, কালী মূর্তি, শ্রীশ্রী কৈলাশ্বেশ্বর শিবলিঙ্গ, সরস্বতী দেবী প্রভৃতি। কালের স্বাক্ষী হিসেবে রযেছে সুদৃশ্যমান এক জোড়া মঠ। এছাড়াও, শ্রীশ্রী কালভৈরব নাটমন্দির, দূর্গামন্দির ইত্যাদি।
গণপ্রজাতন্ত্রী বাংলাদেশ সরকারের অর্থায়ণে ও ব্যবস্থাপনায় মন্দিরভিত্তিক শিশু ও গণশিক্ষা কার্যক্রম চালু আছে।
জুরাসিক পার্ক র‌্যাপিডস অ্যাডভেঞ্চার
ইতিহাস
জুরাসিক পার্ক র‌্যাপিডস অ্যাডভেঞ্চার ইউনিভার্সাল স্টুডিওজ হলিউডের জুরাসিক পার্ক: দ্য রাইড এর ধারণার উপর ভিত্তি করে নির্মিত, যা জনপ্রিয় উপন্যাসের ফিল্ম অভিযোজন ভিত্তিক। জুরাসিক পার্ক র‌্যাপিডস অ্যাডভেঞ্চার হফেমার নদীর দ্রুত রাইড, যেখানে জুরাসিক পার্ক: দ্য রাইডটি একটি কৃত্রিম নালার রাইড। আকর্ষণস্থলটি সর্বপ্রথম ১৮ মার্চ ২০১০ এ ইউনিভার্সাল স্টুডিও সিঙ্গাপুরে খোলা হয়েছিল। এই স্থান অস্থায়ীভাবে ১০ আগস্ট ২০১১ থেকে ২০ জানুয়ারী ২০১২ পর্যন্ত বর্ধিত কাজের জন্য জনসাধারণের জন্য বন্ধ ছিল। এরপর উদ্যানটি আবার খোলা হয়েছে এবং অতিথিদের ভিজে যাওয়ার পরে শুকিয়ে যাওয়ার জন্য এক জোড়া "শুকনো পড" এই বর্ধনকাজের মধ্যে অন্তর্ভুক্ত।
প্রাক প্রদর্শন
রাইডার্স পার্কের লস্ট ওয়ার্ল্ড বিভাগের অন্যান্য আকর্ষণগুলির মধ্যে রয়েছে একটি ভবন, যাতে রয়েছে জুরাসিক পার্ক রিভার অ্যাডভেঞ্চারের মানচিত্র, এখান থেকেই রাইড শুরু হয়। রাইডাররা তারপরে একটি ৯-আসনের বৃত্তাকার ভেলায় আরোহণ করে পরিবাহক বেল্টে নিজেদের আবদ্ধ করে। তারা যে জায়গাগুলিতে পরিদর্শন করবে সেগুলির ভিডিও তৈরি করা হয়, বি অঞ্চল এবং ডাইনোসর হ্যাচারিতে সম্ভাব্য পানির ঝাপটার আগাম ঘোষণা দেয়া হয়।
রাউড
ভেলাটি প্রথমে স্টেগোসরাস প্রস্রবনে যায়, যেখানে একটি স্টিগোসরাস এবং তার শাবকরা তীরে চড়ে বেড়ায়া এবং তারপরে এটি পারসৌরলোফাসের  অগভীর হ্রদ পেরিয়ে যায়, যেখানে একটি দৃশ্যমান পারসৌরলোফাস এবং একটি লুকানো পারসৌরলোফাস দেখা যায়, লুকানোটি পানির বাইরে বেরিয়ে এসে রাইডারদের উপর পানি ছিটায়। রাইডাররা ফাড়ি বি-তে এগিয়ে যাওয়ার কথা থাকলেও বন্যার কারণে তা পুনঃনির্দেশিত হয়ে আবার আগের জায়গায় ফিরে আসে। যাইহোক, বন্যা চৌবাচ্চাটি ধ্বংস করে দেয় এবং রাইডাররা একঝলক নিমজ্জিত তল্লাশী টাওয়ার এবং একটি উল্টানো ভেলা দেখতে পায়। তারপরে, পার্ক রেঞ্জাররা ঘোষণা করে যে ভেলোসিরাপটার  ধারক ইউনিট লঙ্ঘন করা হয়েছে এবং আরোহীদের শান্ত থাকা উচিত। এর পরে ভেলাটি ভাঙা বিদ্যুতায়িত বেড়াসহ একটি সীমিত অঞ্চলে স্থানান্তরিত হয়, যেখানে ঘোষণা করা হয় যে, আশেপাশে বিপজ্জনক মাংসাশী রয়েছে, এবং রাইডারদের ভেলাটি ওই অঞ্চলের গভীর অংশে যায়, কারণ পালিয়ে আসা বেশ কয়েকটি ভেলোসিরাপটাররা হিসহিস শব্দ করতে থাকে। ভেলাটি হাইড্রো ইলেক্ট্রিক প্ল্যান্টে প্রবেশের আগে একটি গর্জন (একটি টাইরনোসরাস রেক্সের ) দূর থেকে শোনা যায় এবং একটি বিধ্বস্ত জুরাসিক পার্কের জিপ দেখা যায়। স্টেশনের আরও দূরে, আলো হালকা হয়ে আসে এবং একটি টাইরনোসরাস একটি ছোট জানালা দিয়ে রাইডারদের দেখে এবং এর আইকোনিক মেরুদণ্ডের কাঁটা কাঁপানো শীতল গর্জন শোনা যায়। গমনপথ পুরোপুরি অন্ধকার হয়ে যাওয়ার সাথে সাথে, ভেলাটির মাঝখানে একটি বাতি জ্বলতে শুরু করে। ডায়নোসর নৈকট্য অ্যালার্ম বাজতে শুরু করে, সামনে ৪ নং বিপদের জন্য সতর্ক করা হয়। এরপর ভেলাটি উপরের দিকে উঠতে থাকে এবং সাথে সাথে পার্ক রেঞ্জারদের থেকে রেডিওর বার্তায় ভীত সাহায্যের আবেদন শোনা যায়। তারপরে, ভেলাটির আরোহণ থামে। টাইরনোসরাস টি সিলিংয়ের মধ্য মাথা ছুঁড়ে দেয় এবং রাইডারদের কামড়ানোর ভঙ্গি করে। এর পরে ভেলাটি ৪০ ফুট উচ্চতা থেকে একটি ঢালে নীচে নেমে এসে পানিতে আঘাত করে এবং চালকদের ভিজিয়ে দেয়। আনলোডিং স্টেশনে ফিরে আসার কারণে দুটি ডিলোফোসৌরাস  ভেলাতে পানি ছিটিয়ে দেয (সবচেয়ে কম ভেজা রাইডারদের লক্ষ্য করে)।
মাপুতো
মাপুতো বা স্থানীয় উচ্চারণে মাপুতু পূর্ব আফ্রিকার রাষ্ট্র মোজাম্বিকের রাজধানী ও বৃহত্তম নগরী। ৩৪৭ বর্গকিলোমিটার আয়তনের এই নগরীটিতে প্রায় ১১ লক্ষ অধিবাসীর বাস। এই বন্দর নগরীটি ভারত মহাসাগরের একটি বৃহৎ প্রাকৃতিক উপসাগরের মাথায় অবস্থিত। মাপুতো একটি বহু-সাংস্কৃতিক আন্তর্জাতিক নগরী। এখানে মূলধারার আফ্রিকান বান্টু ও টসোঙ্গা সংস্কৃতির পাশাপাশি ঔপনিবেশিক পর্তুগিজ, এবং কিঞ্চিৎ আরব, ভারতীয় ও চীনা সংস্কৃতির মিশ্রণ ঘটেছে।
জিওফ হাম্পেজ
জিওফ্রে উইলিয়াম হাম্পেজ (Geoff Humpage; জন্ম: ২৪ এপ্রিল, ১৯৫৪) বার্মিংহামের স্পার্কব্রুক এলাকায় জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৩ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ার দলের প্রতিনিধিত্ব করেছেন জিওফ হাম্পেজ। দলে তিনি মূলতঃ মাঝারিসারির ব্যাটসম্যান হিসেবে খেলতেন। এছাড়াও উইকেট-রক্ষক ছিলেন তিনি।
প্রথম-শ্রেণীর ক্রিকেট
১৯৭৪ থেকে ১৯৯০ সাল পর্যন্ত ওয়ারউইকশায়ারের পক্ষে কাউন্টি ক্রিকেট খেলেছিলেন দূর্দান্ত প্রতাপে। এজবাস্টনের স্থানীয় বীর হিসেবে পরিচিতি লাভ করেন। এরই স্বীকৃতিস্বরূপ ১৯৮৫ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেছিলেন। দক্ষিণ আফ্রিকার ঘরোয়া ক্রিকেটে ফ্রি স্টেটের সদস্য ছিলেন। এছাড়াও, উইকেট-রক্ষণে ও প্রভূতঃ ভূমিকা পালন করেছেন। প্রথম-শ্রেণীর ক্রিকেটে ৩৬ গড়ে রান তুলতে পেরেছেন। ব্যক্তিগত সর্বোচ্চ করেন ২৫৪ রান।
২০০৯ সাল পর্যন্ত চতুর্থ উইকেটে ব্যাটিং রেকর্ডের সাথে স্বীয় নামকে জড়িয়ে রেখেছেন স্ব-মহিমায়। ১৯৮২ সালে সাউথপোর্টে ল্যাঙ্কাশায়ারের বিপক্ষে আলভিন কালীচরণের সাথে ৪৭০ রান সংগ্রহ করেছিলেন জিওফ হাম্পেজ। এতে তার অবদান ছিল ২৫৪ রান।
আন্তর্জাতিক ক্রিকেট
টেস্ট ক্রিকেটে অংশগ্রহণের সুযোগ লাভ করতে পারেননি জিওফ হাম্পেজ। তবে, তিনটি একদিনের আন্তর্জাতিকে অংশ নিয়েছেন তিনি। ১৯৮১ সালে অস্ট্রেলিয়ার বিপক্ষেই ঐ তিনটি খেলায় অংশগ্রহণ ছিল তার। তবে, মোটে তিনি এগারো রান তুলতে সক্ষম হয়েছিলেন। মাঝারিসারিতে আক্রমণাত্মক ব্যাটিংশৈলী উপহার দিয়ে বেশ সুনাম কুড়িয়েছিলেন তিনি।
ব্যক্তিগত জীবন
১৯৮১-৮২ মৌসুমে দক্ষিণ আফ্রিকায় বিদ্রোহী দলের সাথে গমন করেন তিনি। এরফলে কার্যত তিনটি ওডিআইয়ে অংশগ্রহণকারী জিওফ হাম্পেজের খেলোয়াড়ী জীবনের সমাপ্তি ঘটে। এরপর তিনি পুলিশ কনস্ট্যাবল হিসেবে কাজ করছেন।
রোং-স্তোন-শেস-ব্যা-কুন-রিগ
রোং-স্তোন-শেস-ব্যা-কুন-রিগ (১৩৬৭-১৪৪৯) একজন বিখ্যাত তিব্বতী বৌদ্ধ পণ্ডিত ছিলেন।
প্রথম জীবন
রোং-স্তোন-শেস-ব্যা-কুন-রিগ ১৩৬৭ খ্রিষ্টাব্দে তিব্বতের আমদো অঞ্চলের র্গ্যাল-মো-রোং অঞ্চলে একটি বোন ধর্মাবলম্বী পরিবারে জন্মগ্রহণ করেন। আঠারো বছর বয়সে তিনি মধ্য তিব্বতের গ্সাং-ফু-নে'উ-থোগ  বৌদ্ধবিহারে রিন-ছেন-র্নাম-র্গ্যাল  নামক বৌদ্ধ ভিক্ষুর নিকট সূত্র ও তন্ত্র সম্বন্ধে এবং অন্যান্য পণ্ডিতদের নিকট মধ্যমক, অভিধর্মকোশ ও বিনয় সম্বন্ধে অধ্যয়ন করেন। কুড়ি বছর বয়সে তার অসাধারণ জ্ঞানের জন্য তিনি স্ম্রা-বা'ই-সেং-গে  নামে বিখ্যাত হন। তিনি ব্সোদ-নাম্স-ব্জাং-পো, গ্যাগ-স্তোন-সাংস-র্গ্যাল-দ্পাল , সেং-গে-র্গ্যাল-ম্ত্শান , গ্ঝোন-নু-র্গ্যাল-ম্ত্শান  প্রভৃতি পণ্ডিতদের নিকট শিক্ষালাভ করেন।
পরবর্তী জীবন
রোং-স্তোন-শেস-ব্যা-কুন-রিগ মধ্য ও পূর্ব তিব্বতের বিভিন্ন স্থানে যাত্রা করে সূত্র সম্বন্ধে শিক্ষাদান করে বিখ্যাত হন। তার উল্লেখযোগ্য শিষ্য ছিলেন 'গোস-লো-ত্সা-বা-গ্ঝোন-নু-দ্পাল, গো-রাম্স-পা-ব্সোদ-নাম্স-সেং-গে, ষষ্ঠ র্গ্যাল-বা-কার্মা-পা ম্থোং-বা-দোন-ল্দান, মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান প্রভৃতি। তিনি ১৪৩৬ খ্রিষ্টাব্দে লাসা শহরের উত্তরে 'ফান-পো-না-লেন-দ্রা নামক বৌদ্ধবিহার স্থাপন করেন।
রচনা
তিনি প্রজ্ঞাপারমিতার ওপর শেস-রাব-ক্যি-হা-রোল-তু-ফ্যিন-পা'ই-লাম-ন্যাম্স-সু-লেন-পা'ই-রিম-পা-মুন-সেল-স্গ্রোন-মে নামক টীকাভাষ্য, হরিভদ্র রচিত স্ফূটার্থ নামক গ্রন্থের ওপর টীকাভাষ্য, মধ্যমক দর্শনের ওপর দ্বু-মা-র্ত্সা-বা'ই-র্নাম-ব্শাদ-জাব-মো'ই-দে-খো-না-ন্যিদ-স্নাং-বা  নামক টীকাভাষ্য রচনা করেন।
রুশা চট্টোপাধ্যায়
রুশা চট্টোপাধ্যায় একজন ভারতীয় বাঙালি অভিনেত্রী ও মডেল। তিনি মূলত বাংলা ধারাবাহিকে অভিনয় করেন। তার অভিনীত টিভি ধারাবাহিক তোমায় আমায় মিলে খুব জনপ্রিয় হয় এবং তিনি ঊষসী নামে পরিচিত হন।
প্রথম জীবন
তিনি ১৯৯৪ সালের ২৩ জানুয়ারি ভারতের পশ্চিমবঙ্গের কলকাতায় জন্মগ্রহণ করেন। তার এক ভাই আছে। স্কুলের সময় থেকে তিনি নাচ ও ক্রীড়া পাগল। তিনি সিকিম মণিপাল বিশ্ববিদ্যালয় থেকে স্নাতক করেন।
পেশা
তিনি তার অভিনয় জীবন শুরু করেন ২০০৯ সালে স্টার জলসার ওগো বধূ সুন্দরীতে লাবণ্য চরিত্রে অভিনয়ের মাধ্যমে। এরপর ২০১৩ সালে স্টার জলসার তোমায় আমায় মিলেতে অভিনয় করেন। ২০১৭ সালে তিনি কুসুম দোলাতে অভিনয় করেন। ২০১৭  সালেই তিনি সোমরাজ মাইতির সাথে জি বাংলা সিনেমার রোমান্টিক ছবি জয় মা দুর্গা তে অভিনয় করেন। তিনি জি বাংলার সাত ভাই চম্পা (টেলিভিশন ধারাবাহিক) তে পারুলের ভূমিকায় অভিনয় করেন।
এছাড়া তিনি হইচই এর ওয়েব ধারাবাহিক জাপানি টয়তে অভিনয় করেন। অবশেষে অভিনেতা একটি জাতীয় চ্যানেলে আসন্ন হিন্দি সিরিয়াল তেরে লিয়েতে অভিনয় করার প্রস্তাব পান।
বেল (ফল)
বেল একটি পুষ্টিকর এবং উপকারী ফল। কাঁচা পাকা দুই অবস্থায়ই সমান উপকারী। কাঁচা-বেল ডায়রিয়া ও আমাশয় রোগে ধন্বন্তরী। পাকা বেলের শরবত সুস্বাদু। বেলে রয়েছে প্রচুর পরিমাণে ভিটামিন এ, ভিটামিন সি এবং ক্যালসিয়াম, ফসফরাস ও পটাসিয়ামের মত মূল্যবান পুষ্টি উপাদান। বেলকে বলা হয় শ্রীফল কারণ হিন্দুদের পূজা-অর্চনায় বেলের পাতা ও ফল ব্যবহার করা হয়। হিন্দুরা বেল কাঠ পবিত্র জ্ঞান করে বিধায় কখনো বেল কাঠ পুড়িয়ে রান্না করে না।
বর্ণনা
thumb|250px|বেল এর বৈজ্ঞানিক নাম: Aegle marmelos Correa (syn. Feronia pellucida Roth, Crataeva marmelos L)। বেল রুটাসি (Rutaceae) অর্থাৎ লেবু পরিবারের সদস্য। এর সংস্কৃত নাম বিল্ব। বেলের জন্ম ভারতবর্ষে। বেল গাছ বড় ধরনের বৃক্ষ যার উচ্চতা প্রায় ১০-১৬ মিটার। শীতকালে সব পাতা ঝরে যায়, আবার বসন্তে নতুন পাতা আসে। পাতা ত্রিপত্র যুক্ত, সবুজ, ডিম্বাকার ; পত্রফলকের অগ্রভাগ সূঁচাল। ফুল হালকা সবুজ থেকে সাদা রঙের। বোঁটা ছোট, ৪-৫টি পাঁপড়ি থাকে, পুংকেশর অসংখ্য, গর্ভাশয় বিস্তৃত ও কেন্দ্রস্থল খোলা। ফুলে মিষ্টি গন্ধ আছে। ফল বড়, গোলাকার, শক্ত খোসাবিশিষ্ট। ফলের ভিতরে শাঁস ৮-১৫টি কোয়া বা খণ্ডে বিভক্ত থাকে। প্রতিটি ভাগে বা খণ্ডে চটচটে আঠার সাথে অনেক বীজ লেগে থাকে। কাঁচা ফলের রঙ সবুজ, পাকলে হলদে হয়ে যায়। ভিতরের শাঁসের রঙ হয়ে যায় কমলা বা হলুদ। পাকা বেল থেকে সুগন্ধ বের হয়। পাকা বেল গাছ থেকে ঝরে পড়ে। গাছ যখন ছোট থাকে তখন তাতে অনেক শক্ত ও তীক্ষ্ণ কাঁটা থাকে। গাছ বড় হলে কাঁটা কমে যায়।
বেলপাতা
thumb|left|বেলপাতা অনেকে মনে করেন প্রতিদিন একটি করে বেল পাতা ঘি দিয়ে ভেজে চিনি সহ খেলে স্মৃতিশক্তির উন্নতি ঘটে। বেল পাতা ত্রিফলক যুগ্মপত্র। অর্থাৎ একটা বোটায় তিনটি করে পাতা থাকে। হিন্দুদের শিবপূজায় ত্রিনয়নের প্রতীক হিসাবে বিল্বপত্র ব্যবহার হয়। বেল পাতায় aegeline নামক এক প্রকার উপাদান থাকে যা ওজন কমানোর কাজে ব্যবহৃত হয়। ২০১৪ সালে হওয়ায় দ্বীপে ৯৭ জন মানুষ aegeline দিয়ে তৈরি OxyElitePro ঔষুধ ব্যবহার করে হেপাটাইটিস রোগের শিকার হন। তাদের মধ্যে ৭২ জন aegeline সমৃদ্ধ OxyElite Pro ব্যবহার করার কথা স্বীকার করেন। এটা ব্যবহারের ফলে উচ্চ রক্তচাপ বেড়ে গিয়ে হার্ট এট্যাক বা হৃদ রোগ ও মানসিক ভারসাম্যহীনতার মতো সমস্যা হতে পারে । এটি ব্যবহারের ফলে যকৃত বা লিভারের প্রভূত ক্ষতি হয়।
ফলের খাদ্যগুণ
১০০ গ্রাম বেলের শাঁসে থাকে: জল 54.96-61.5 গ্রাম, আমিষ 1.8-2.62 গ্রাম ; স্নেহপদার্থ 	0.2-0.39 গ্রাম ; শর্করা	 28.11-31.8 গ্রাম ; ক্যারোটিন 55 মিলিগ্রাম ; থায়ামিন 	0.13 মিলিগ্রাম ; রিবোফ্ল্যাবিন ১.১৯ মিলিগ্রাম ;নিয়াসিন ১.১ মিলিগ্রাম ; এসকর্বিক এসিড ৮ - ৬০ মিলিগ্রাম ; এবং টারটারিক এসিড ২.১১ মিলিগ্রাম।
ফলের ভেষজগুণ
বেল কোষ্ঠকাঠিন্য দূর করে ও আমাশয়ে উপকার করে। আধাপাকা সিদ্ধ ফল আমাশয়ে অধিক কার্যকরী। বেলের শরবত হজমশক্তি বাড়ায় এবং তা বলবর্ধক। বেলের পাতার রস মধুর সাথে মিশিয়ে পান করলে চোখের ছানি ও জ্বালা উপশম হয়। পাতার রস, মধু ও গোল মরিচ এর গুঁড়া মিশিয়ে পান করলে জন্ডিস রোগ নিরাময় হয়। পেট খারাপ, আমাশয়, শিশুর স্মরণ শক্তি বাড়ানোর জন্য বেল উপকারী। বেলে প্রচুর ভিটামিন সি আছে। এই ভিটামিন সি শরীরের রোগ প্রতিরোধ ক্ষমতা বাড়ায়। বেল নিয়মিত খেলে কোলন ক্যানসার হওয়ার আশঙ্কা অনেকাংশে কমে যায়।
পাতা ও খোসায় (ফলের) সুগন্ধী তেল
উদ্বায়ী তেল
পাতা ও ছালের (কাণ্ডের) বিষ
পাতায় নানা উপক্ষার (Alkaloid) আছে: তাই পাতা খেলে গর্ভপাত বা বন্ধ্যাত্ব হতে পারে বলে মনে করা হয়। গাছের ছাল Celebes দেশে মাছ মারা বিষ হিসাবে ব্যবহার হয়।
মোহাম্মদ তৈয়ব আলী
মোহাম্মদ তৈয়ব আলী (জন্ম: ১৯৪৪ - মৃত্যু: ২৪ ডিসেম্বর, ১৯৯৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
কর্মজীবন
মুক্তিযুদ্ধের পূর্বে বিভিন্ন ধরতাম ছোট ছোট কাজ করতেন মোহাম্মদ তৈয়ব আলী। ঢাকা শহরে তিনি ফল ফেরি করে বিক্রি করতেন। মে মাসের শেষে একটানা হেঁটে যান ভারত। হাতীমারা ক্যাম্পে গিয়ে মুক্তিযুদ্ধের প্রশিক্ষণ নেন।
মুক্তিযুদ্ধে ভূমিকা
মুক্তিবাহিনীর ২ নম্বর সেক্টরের ঢাকার গেরিলা দলের সদস্য ছিলেন মো. তৈয়ব আলী। ঢাকা মহানগরের মাদারটেক ও আশপাশে বেশ কয়েকটি গেরিলা অপারেশনে অংশ নেন তিনি। এর মধ্যে একটি ছিল পাকিস্তান সেনাবাহিনীর গানবোটে আক্রমণ। এছাড়াও নির্দিষ্ট অনেকগুলো যুদ্ধে সাহসিকতার সাথে মোকাবেলা করেন মোহাম্মদ তৈয়ব আলী।
বাংলাদেশ মেডিক্যাল এসোসিয়েশন
বাংলাদেশ মেডিকেল এসোসিয়েশন(বিএমএ) বাংলাদেশের চিকিৎসা পেশাজীবীদের জাতীয় সংগঠন।সোসাইটিস রেজিস্ট্রেশন অ্যাক্ট ১৮৬০ দ্বারা নিবন্ধিত।
ইতিহাস
১৯৫৬ সালে তৎকালীন পাকিস্তানের চিকিৎসকরা মিলে পাকিস্তান মেডিক্যাল এসোসিয়েশন গঠন করেন। পূর্ব পাকিস্তানের ডাক্তাররা পাকিস্তান মেডিক্যাল এসোসিয়েশন (পূর্বাঞ্চল) আঞ্চলিক সংগঠনের মাধ্যমে সংগঠিত হয়েছিলেন যা কিনা ১৯৭১ সালে পরিবর্তন করে বাংলাদেশ মেডিকেল এসোসিয়েশন নামান্তরিত করা হয়।
উদ্দেশ্য ও লক্ষ্য
যে সকল লক্ষ্য ও উদ্দেশ্যের জন্য এই এসোসিয়েশন প্রতিষ্ঠিত হয়েছেঃ - পালনে সদস ̈বৃন্দকে উদ্বুদ্ধ করা।
সাংগঠনিক কাঠামো
৬৬ টি শাখায় এর কার্য্যক্রম চলে। কেন্দ্রীয় এবং শাখা কমিটির মাধ্যমে সংগঠনটি পরিচালিত হয়।
কার্য্যক্রম
চিকিৎসক সম্মেলনও করে থাকে তারা। সমাজকল্যাণমূলক কাজ যেমন শীতবস্ত্র বিতরণও করে থাকে তারা।
টম গ্রেভেনি
প্রারম্ভিক জীবন
ব্রিস্টল গ্রামার স্কুলে অধ্যয়ন করেন। ইংল্যান্ড এবং ওয়েলস ক্রিকেট বোর্ডের সাবেক দল নির্বাচক ডেভিড গ্রেভেনি তার কাকা। এছাড়াও, কেন গ্রেভেনি সম্পর্কে তার ভাই হন।
কাউন্টি ক্রিকেটে গ্লুচেস্টারশায়ার ও ওরচেস্টারশায়ারের পক্ষে খেলেন। তন্মধ্যে ১৯৫৯-৬০ ও ১৯৬৮-৭০ মৌসুমে গ্লুচেস্টারশায়ার ও ওরচেস্টারশায়ারের অধিনায়কত্ব করেন তিনি।
তিনি তার সময়কালে অন্যতম শীর্ষস্থানীয় প্রথিতযশা খেলোয়াড় ছিলেন। দ্বিতীয় বিশ্বযুদ্ধের পর গ্লুচেস্টারশায়ারের পক্ষে খেলোয়াড়ী জীবন শুরু করেন। ১৯৬১ সালে ওরচেস্টারশায়ারের পক্ষে খেলেন ও পরবর্তীকালে ক্লাবের অধিনায়কের দায়িত্ব পান। ১৯৭০ সালে কাউন্টি ক্রিকেট ত্যাগ করে কুইন্সল্যান্ডের পক্ষে খেলোয়াড়সহ কোচের ভূমিকায় অবতীর্ণ হন। কিন্তু তেমন সুবিধা করতে না পারায় ১৯৭২ সালে অস্ট্রেলিয়া থেকে ইংল্যান্ডে প্রত্যাবর্তন করেন।
খেলোয়াড়ী জীবন
সমগ্র খেলোয়াড়ী জীবনে ৭৯ টেস্টে ইংল্যান্ডের পক্ষে টেস্ট ক্রিকেটে অংশ নেন। কলিন কাউড্রের অনুপস্থিতিতে ১৯৬৮ সালে দলের অধিনায়কের দায়িত্ব পালন করেছেন। অস্ট্রেলিয়ার বিপক্ষে হেডিংলিতে অনুষ্ঠিত ৪র্থ টেস্টটি ড্রয়ে পরিণত হয়।
ব্যক্তিগত জীবন
৯ জুলাই, ২০০৯ তারিখে তাকে আইসিসি ক্রিকেট হল অব ফেমে অন্তর্ভুক্ত করা হয়। ৩ নভেম্বর, ২০১৫ তারিখে তার দেহাবসান ঘটে।  তার ভাই ৯ দিন পূর্বে মৃত্যুবরণ করেন।
লুম্বিনী অঞ্চল
লুম্বিনী অঞ্চল (लुम्बिनी अञ्चल), নেপালের ১৪টি অঞ্চলের একটি অঞ্চল। এখানকার লুম্বিনী শহর গৌতম বুদ্ধের জন্মস্থান । একটি বৌদ্ধ ধর্মের তীর্থস্থান। কাঠমান্ডু থেকে ২৪০ কি.মি. পশ্চিমে অবস্থিত ভুতল হচ্ছে এর প্রধান শহর এবং এই শহরটিকে নেপাল-ভারত এর প্রধান সংযোগ সড়ক হিসাবে ব্যবহার করা হয়।
বৈদিক ভিলেজ গণধর্ষণ
ভারতের পশ্চিমবঙ্গ রাজ্যের রাজারহাট সমষ্টি উন্নয়ন ব্লকে বৈদিক ভিলেজে ২০২২ সালের ১১ই নভেম্বর একটি গণধর্ষণের অভিযোগ উঠে আসে। ২১ বছর বয়সী একজন তরুণী চারজন যুবকের বিরুদ্ধে গণধর্ষণের অভিযোগ করে। চার অভিযুক্ত যুবককে ১১ নভেম্বর শুক্রবার রাতে গ্রেপ্তার করা হয়।
ঘটনা
অভিযুক্ত যোগেশ মিশ্র ২৩তম জন্মদিন উদযাপন উপলক্ষে ৯ নভেম্বর ও ১০ নভেম্বরের জন্য বৈদিক ভিলেজের একটি রিসর্ট ভাড়া করা হয়েছিল। যোগেশ মিশ্রর একজন বান্ধবীর অনুরধে সেই পার্টিতে অভিযোগকারিণী তরুণী পার্টিতে উপস্থিত হয়েছিল। তরুণীর অভিযোগ অনুযায়ী অভিযুক্ত চার যুবক মাদক খাইয়ে তাকে গণধর্ষণ করেছিল। এর পরে তরুণী ১০ নভেম্বর বৈদিক ভিলেজ ছেড়ে চলে আসে এবং ১১ নভেম্বর রাজারহাট থানায় চার অভিযুক্তের বিরুদ্ধে অভিযোগ দায়ের করে।
গ্রেফতার
রাজারহাট থানার পুলিশের মতে, "অভিযোগের ভিত্তিতে পুলিশ কাজ করেছে, এবং অভিযুক্ত যোগেশ মিশ্র, শুভম পালিওয়াল, ঋষি কুমার ও মাধব আগরওয়ালকে চিহ্নিত করেছে এবং তাদের গ্রেপ্তার করা হয়েছে"।
বালি-দেওয়ানগঞ্জ
বালি-দেওয়ানগঞ্জ (ক্ষেত্রবিশেষে শুধু বালি নামেও অভিহিত) হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত গোঘাট ১ সমষ্টি উন্নয়ন ব্লকের একটি গ্রাম তথা গ্রাম পঞ্চায়েত।
ভূগোল
বালি-দেওয়ানগঞ্জ গ্রামটির স্থানাঙ্ক । গ্রামটি আরামবাগ-ঘাটাল সড়কের ধারে আরামবাগ শহর থেকে ১৩ কিলোমিটার দূরে অবস্থিত।
জনপরিসংখ্যান
২০১১ সালের জনগণনার তথ্য অনুযায়ী, বালি-দেওয়ানগঞ্জ গ্রামের মোট জনসংখ্যা ৪,০৬৩। এর মধ্যে ২,০৯৩ জন (৫২ শতাংশ) পুরুষ এবং ১,৯৭০ জন (৪৮ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ৩৭৬। বালি-দেওয়ানগঞ্জের মোট শিক্ষিত জনসংখ্যা ২,৯২২ (অন্যূন ছয় বছর বয়সী জনসংখ্যার ৭৯.২৫ শতাংশ)।
সংস্কৃতি
বালি-দেওয়ানগঞ্জ গ্রামটি পশ্চিমবঙ্গের অন্যতম মন্দিরক্ষেত্র। এই গ্রামের শুধু রাউতপাড়া এলাকাতেই পাঁচটি মন্দির রয়েছে। তবে এগুলির মধ্যে তিনটি বর্তমানে জরাজীর্ণ। কথিত আছে, এই গ্রামের মঙ্গলচণ্ডী মন্দিরটি ছিল একটি ত্রয়োদশরত্ন মন্দির। কিন্তু এখন এই মন্দিরের তেরোটি শিখরই ধ্বংসপ্রাপ্ত হয়েছে। অপর দু’টি ধ্বংসপ্রাপ্ত মন্দিরের একটি করে শিখর এখনও দেখা যায়। এই গ্রামের সর্বাপেক্ষা গুরুত্বপূর্ণ স্থাপনাটি হল একটি ২০০ বছরের পুরনো দুর্গামন্দির। বর্তমানে পশ্চিমবঙ্গ সরকারের পুরাতত্ত্ব বিভাগ এই মন্দিরটির রক্ষণাবেক্ষণ করে থাকে। মন্দিরটির নিম্নাংশ জোড়-বাংলা শৈলীতে নির্মিত হলেও তার উপরে নবরত্ন শৈলীর শিখর দেখা যায়, যা এই মন্দিরটির একটি স্বতন্ত্র বৈশিষ্ট্য। গ্রামের অন্যত্র একটি ধ্বংসপ্রাপ্ত শিবকুটির দেখা যায়। এছাড়া এই গ্রামের রাসমঞ্চের গায়ে পোড়ামাটির মৃৎফলকে কিছু অলংকরণ লক্ষিত হয়।
ডেভিড জে. ম্যাককাশন বালি-দেওয়ানগঞ্জের নিম্নলিখিত মন্দিরগুলির কথা তাঁর বইতে উল্লেখ করেছেন:
বাগদাদ প্রদেশ
বাগদাদ প্রদেশ (Baghdad Governorate) (محافظة بغداد মুহাফাযাত বাগ্বদাদ) ইরাকের একটি প্রদেশ। বাগদাদ শহর ও তার আশেপাশের পৌর এলাকাগুলি নিয়ে এটি গঠিত। এদের মধ্যে আছে আল মাহমুদিয়াহ এবং আবু গারিব। প্রদেশটির আয়তন ৭৩৪ বর্গকিলোমিটার। এটি ইরাকের ক্ষুদ্রতম প্রদেশ, কিন্তু জনসংখ্যার দিক থেকে এটি প্রদেশগুলির মধ্যে প্রথম। ২০০৩ সালের প্রাক্কলিত হিসাব অনুযায়ী এই প্রদেশে প্রায় ৬৪ লক্ষ লোক বাস করেন।
রাজনৈতিক দুর্নীতি
450px|থাম্ব|রাজনৈতিক দুর্নীতি থাম্ব|দুর্নীতির বিরুদ্ধে জাতিসংঘের সম্মেলন রাজনৈতিক দুর্নীতি (Political corruption) বলতে অবৈধ ব্যক্তিগত মুনাফার জন্য সরকারী কর্মচারীদের ক্ষমতার অপব্যবহারকে বোঝানো হয়। সরকারী পদমর্যাদার অধিকারী ব্যক্তির কোন কাজকে কেবলমাত্র তখনই রাজনৈতিক দুর্নীতি বলা হয়, যখন সেটি তার দাপ্তরিক কাজের সাথে সরাসরি সংশ্লিষ্ট থাকে। এটি আইনের ছদ্মবেশে করা হতে পারে বা প্রভাব বিস্তারের মাধ্যমে করা হতে পারে।
রাজনৈতিক দুর্নীতির মধ্যে আছে ঘুষ, চাঁদাবাজি, চাটুকারিতা, স্বজনপ্রীতি, সংকীর্ণতাবাদ, পৃষ্ঠপোষকতা, প্রভাব বিস্তার, রাজনৈতিক যোগাযোগভিত্তিক সুবিধালাভ (graft), এবং অর্থ আত্মসাৎ। দুর্নীতির কারণে মাদক পাচার, হুন্ডি, মানব পাচার, ইত্যাদির মত সংগঠিত অপরাধ সহজ হয়। রাজনৈতিক দমন-নিপীড়ন যেমন পুলিশী নিপীড়নকেও রাজনৈতিক দুর্নীতি হিসেবে গণ্য করা হয়।
সতীশচন্দ্র মিত্র
সতীশচন্দ্র মিত্র (১৪ ডিসেম্বর ১৮৭২ - ৭ জুন ১৯৩১) একজন বাঙালি ঐতিহাসিক। তিনি তাঁর দীর্ঘ পরিশ্রমের ফসল হিসেবে “যশোহর খুলনার ইতিহাস” নামক বইটি রচনা করেন। তিনি ১৪ই ডিসেম্বর, ১৮৭২ সালে তৎকালীন খুলনা জেলায় জন্ম গ্রহণ করেন। কর্ম জীবনে তিনি সরকারি বি.এল কলেজে অধ্যাপনা করেছেন। ১৯৩১ সালের ৭ই জুন মাত্র ৬০ বছর বয়সে তিনি মারা যান।
আমাদের অর্থনীতি
আমাদের অর্থনীতি বাংলাদেশ থেকে এবং বাংলা ভাষায় প্রকাশিত একটি দৈনিক সংবাদপত্র। ২০১১ সালে এটি প্রথম প্রকাশিত হয়। বাংলাদেশী ও আন্তর্জাতিক অর্থনীতি বিষয়ক সংবাদের জন্যে এটি পরিচিত।
পত্রিকার বিবরণ
আমাদের অর্থনীতি 'ব্রডশিট' আকারে মুদ্রিত হয়। এতে বাদামি নিউজপ্রিন্ট কাগজ ব্যবহার করা হয়। কলাম সংখ্যা ৮। অনলাইন সংস্করণের পাশাপাশি পত্রিকাটি চার রঙে মুদ্রিত। নিয়মিত সংখ্যা ৮ পৃষ্ঠা। পত্রিকাটির মালিক নাঈমুল ইসলাম খান সম্পাদক নাসিমা খান মন্টি নির্বাহী সম্পাদক মাসুদা ভাট্টি।
নিয়মিত আয়োজন
আমাদের অর্থনীতিতে নিয়মিত আয়োজনে হিসেবে রয়েছে-
কাহিনী (কাব্যগ্রন্থ)
থাম্ব|কাহিনী-রবীন্দ্রনাথ ঠাকুর কাহিনী রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯০০ খ্রীস্টাব্দে প্রকাশিত হয়।  এটি রবীন্দ্রনাথের কাব্য রচনার "অন্তবর্তী পর্ব"-এর অন্তর্গত। এতে সর্বমোট আটটি উল্লেখযোগ্য কবিতা রয়েছে। এই কবিতাগুলি "কথা ও কাহিনী কাব্যগ্রন্থে পুুুুনঃব্যবহার করা হয়েছে।
কবিতার তালিকা
" কাহিনী" কাব্যগ্রন্থের অন্তর্গত কবিতাগুলি হল –
১. কত কী যে আসে
২. গানভঙ্গ
৩. পুরাতন ভৃত্য
৪. দুই বিঘা জমি
৫. দেবতার গ্রাস
৬. নিষ্ফল উপহার
৮. বিসর্জন
জার্নাল অফ কোরানিক স্টাডিজ
দ্য জার্নাল অফ কোরানিক স্টাডিজ একটি পিয়ার-রিভিউ করা একাডেমিক জার্নাল, যা বিস্তৃত পণ্ডিতদের দৃষ্টিকোণ থেকে কোরান শিক্ষার উপর দৃষ্টি নিবদ্ধ করে। এবং বিভিন্ন পদ্ধতির বৈচিত্রকে প্রতিফলিত করে। এটি মুসলিম ও পশ্চিমা শিক্ষার দুটি ঐতিহ্যের মধ্যে ব্যবধান দূর করতে উৎসাহিত করে। এতে ইংরেজি এবং আরবি উভয় ভাষায় নিবন্ধ প্রকাশ করে। জার্নালটি মূলত মূল গবেষণাপত্র প্রকাশ করে। সাথে সাথে বই পর্যালোচনা বিভাগ সহ কোরআনের উপর নতুন কাজের পর্যালোচনাও করে।
বাসরাহ প্রদেশ
আল বাসরাহ প্রদেশ ইরাকের একটি প্রদেশ। এর আয়তন ১৯,০৭০ বর্গ কিলোমিটার এবং ২০০৩ সালেরর প্রাক্কলিত হিসাব অনুযায়ী এই প্রদেশের জনসংখ্যা প্রায় ২৬ লক্ষ। বসরা শহর প্রদেশটির রাজধানী ও ইরাকের ২য় বৃহত্তম শহর। এই প্রদেশের অন্যান্য গুরুত্বপূর্ণ শহরগুলির মধ্যে আছে কোর্না, আজ জুবাইর, উম্ম কাসর এবং আবু আল খাসিব কুয়েতের সাথে দক্ষিণে এবং ইরানের সাথে পূর্বে প্রদেশটির সীমান্ত আছে।
মার্ক ১
মার্ক ১ হল খ্রিস্টীয় বাইবেলের নূতন নিয়মের অন্তর্গত সাধু মার্ক লিখিত সুসমাচারের প্রথম অধ্যায়।
মূল পাঠ
সাধু মার্ক লিখিত সুসমাচারের মূল পাঠটি কইন গ্রিক ভাষায় রচিত। এই পুস্তকের প্রথম অধ্যায়টি ৪৫টি অনুচ্ছেদে বিভক্ত।
মূল পাঠের প্রত্যয়ন
এই অধ্যায়ের মূল পাঠটি যে প্রাচীন পাণ্ডুলিপিগুলিতে পাওয়া যায়, তার কয়েকটি হল:
সূচনা: অনুচ্ছেদ ১
সাধু মার্ক লিখিত সুসমাচারের প্রারম্ভিক অনুচ্ছেদটি মার্কের বিশ্বাসটিকে বিবৃত করেছে। মার্কিন গবেষক রবার্ট জে. মিলারের অনুবাদ অনুযায়ী উপরিউক্ত বাক্যটির অর্থ হল: "তৈলাভিষিক্ত যিশুর শুভ সংবাদ"। উক্ত অনুবাদের সপক্ষে তিনি যুক্তি দিয়েছিলেন যে, χριστου শব্দটির অর্থ "তৈলাভিষিক্ত" এবং υιου του θεου শব্দবন্ধটি কয়েকটি আদি প্রত্যয়নে অনুপস্থিত। "সূচনা" শব্দটির দ্বারা হয় গ্রন্থের সূচনা অথবা পরবর্তী অনুচ্ছেদের সূচনা অথবা যিশুর কাহিনির সূচনা বোঝানো হয়েছে। কারণ মার্ক শুধুই পাঠকদের কাছে যিশুর কথা বলা শুরু করেছেন, তাঁর সম্পূর্ণ জীবনী রচনা করেননি।
জাবের আল-আহমেদ আল-সাবাহ
শেখ জাবের আল-আহমেদ আল-সাবাহ, GCB (Hon), GCMG (Hon) (২৯ জুন ১৯২৬ – ১৫ জানুয়ারী ২০০৬) (الشيخ جابر الأحمد الجابر الصباح) আল-সাবা রাজবংশের স্বাধীনতা পরবর্তী কুয়েতে তৃতীয় আমির ছিলেন এবং কুয়েতের সামরিক বাহিনীর কমান্ডার ছিলেন। ৩১ ডিসেম্বর ১৯৭৭ থেকে ১৫ জানুয়ারি ২০০৬ সালে রক্তক্ষরনে কারণে মৃত্যুর আগ পর্যন্ত তিনি উক্ত পদে দায়িত্ব পালন করেছিলেন। ব্রিটেন থেকে স্বাধীনতা লাভের পর কুয়েতে শাসন করা তৃতীয় রাজা জাবের ১৯৬২ থেকে ১৯৬৫ সাল পর্যন্ত অর্থ ও অর্থনীতির মন্ত্রী হিসেবে দায়িত্বরত ছিলেন, যেখানে তিনি কুয়েতের শাসক হওয়ার পূর্বে প্রধানমন্ত্রী হিসেবে নিযুক্ত হয়েছিলেন।
প্রাথমিক জীবন এবং শিক্ষা
জাবেরের ২৯ জুন ১৯২৬ সালে কুয়েত শহরে জন্মগ্রহণ করেন। জাবের ছিলেন আহমেদ আল-জাবের আল-সাবাহের তৃতীয় পুত্র সন্তান।
জাবের আল-মুবারাকিয়া স্কুল, আল-আহমেদিয়া স্কুল এবং আল-শারকিয়া বিদ্যালয়ে প্রাথমিক শিক্ষা লাভ করেন এবং পরবর্তীতে ধর্ম, ইংরেজি, আরবি এবং বিজ্ঞান-এ বেসরকারী শিক্ষা লাভ করেন।
তাঁর ভাই ফাহাদ আল-আহমেদ আল জাবের আল-সাবাহ উপসাগরীয় যুদ্ধে দসমান ভবনের সম্মুখে মৃত্যবরন করেন।
ফলক রশিদ রায়
ফলক রশিদ রায় একজন ভারতীয় অভিনেত্রী । তিনি খোয়াইশে - দ্য ডিজায়ার্স অব দ্য লস্ট, পরিণীতা (২০১৯-এর চলচ্চিত্র) এবং মায়াকুমারী তে অভিনয় করেন।
জাবের আল-আহমেদ আল-সাবাহ
প্রাথমিক কর্মজীবন
১৯৬২ সালে, তিনি কুয়েতের [অর্থ মন্ত্রণালয় (কুয়েতে)] অর্থমন্ত্রী হিসেবে নিযুক্ত হন] তখন মন্ত্রণালয় প্রতিষ্ঠিত হয়। এই পদে অধিষ্ঠিত থেকে তিনি, শেখ জাবেরকে নতুন কুয়েতি দিনার প্রচলন এবং কুয়েতি মুদ্রা বোর্ড প্রতিষ্ঠার জন্য নিয়োগ প্রদান করেন, আর তিনি মুদ্রা বোর্ডের চেয়ারম্যান ছিলেন। মন্ত্রী হিসাবে, জাবের, ১৯৬২ থেকে ১৯৬৪ সাল পর্যন্ত কুয়েতি ফান্ড ফর আরব ইকোনমিক ডেভেলপমেন্ট -এর প্রথম চেয়ারম্যান ছিলেন। Tউন্নয়নশীল দেশগুলির আর্থিক ও প্রযুক্তিগত সহায়তা প্রদান করে; বর্তমানে এটি ১০৩ টি দেশের সাহায্য ও সহযোগিতা করছে। দেশের তেল রাজস্ব খাতের একটি অন্যতম স্থান দখল করে আছে, প্রধানত শহুরে সমুদ্রে সমাজের মধ্যে একটি আধুনিক রাষ্ট্র রূপান্তরিত করা হয়। একই সময়ে, তহবিলটি পাঁচটি দেশকে সাহায্য করে এবং অন্য আটটি দেশর মধ্যে ঋণ প্রদান করে। অর্থ ভান্ডারের সকল অর্থ পাঠানো হয় তেলের আয়ের থেকে , যার বড় একটি অংশ কুয়েতের বাইরে পাঠানো হয়েছিল।
ফলক রশিদ রায়
প্রথম জীবন
তিনি এক মধ্যবিত্ত পরিবারে জন্মগ্রহণ করেন। তার বাবা মুসলিম ও মা হিন্দু। তার এক ভাই আছে। তার পরিবারে কখনো ধর্মকর্ম করতে জোর করা হয় নি। তিনি লরেটো ধর্মতলা স্কুলে পড়েছেন।
জাবের আল-আহমেদ আল-সাবাহ
ইরান-ইরাক যুদ্ধ
১৯৮০ থেকে ১৯৮৮ সালের মধ্যবর্তী ইরান-ইরাক যুদ্ধ  কালীন সময়ে কুয়েতকে ভৌগোলিকভাবে খুঁজে পাওয়া যায় । যুদ্ধের সময়, বোমা বিস্ফোরণ সহ দেশের অনেক নিরাপত্তা হুমকির সম্মুখীন হয়। ১৯৮৬ সালে শেখ জাবেরের মোটর সাইকেল আক্রমণের এক বছর পর, এটি তেল প্রতিষ্টার উপর একটি আক্রমণ ছিল, যা প্রায় কুয়েত এর তেল শিল্প ঘাটতি জনিত একটি আক্রমণ ছিল।
আসোচাৎসিওনে স্পোর্তিভা রোমা
আসোচাৎসিওনে স্পোর্তিভা রোমা (সাধারণত এএস রোমা অথবা শুধুমাত্র রোমা নামে পরিচিত) হচ্ছে রোম ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯২৭ সালের ৭ই জুন তারিখে প্রতিষ্ঠিত হয়েছে। এএস রোমা তাদের সকল হোম ম্যাচ রোমের স্তাদিও অলিম্পিকোতে খেলে থাকে; যার ধারণক্ষমতা হচ্ছে ৭০,৬৩৪। বর্তমানে এই ক্লাবের ম্যানেজারের দায়িত্ব পালন করছেন পাওলো ফোন্সেকা এবং সভাপতির দায়িত্ব পালন করছেন ডিন ফ্রাইডকিন। বসনীয় আক্রমণভাগের খেলোয়াড় এদিন জেকো এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এএস রোমা এপর্যন্ত ১৫টি শিরোপা জয়লাভ করেছে; যার মধ্যে ৩টি সেরিয়ে আ, ৯টি কোপ্পা ইতালিয়া, ২টি সুপারকোপ্পা ইতালিয়ানা এবং ১টি সেরিয়ে বি শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যেটি হচ্ছে ১৯৬০–৬১ আন্তঃ-শহর মেলা কাপ।
ঘরোয়া
সেরিয়ে আ
কোপ্পা ইতালিয়া
সুপারকোপ্পা ইতালিয়ানা
সেরিয়ে বি
ইউরোপীয়
আন্তঃ-শহর মেলা কাপ
ফলক রশিদ রায়
ব্যক্তিগত জীবন
তিনি ২০১৮ সালের ১৯ নভেম্বর পরিচালক নীল রায়কে বিয়ে করেন। হানি নামে তার একটি গোল্ডেন রিট্রিভার কুকুর আছে।
পেশা
তিনি মডেলিং দিয়ে শোবিজ জগতে পা রাখেন।তিনি বিভিন্ন বিজ্ঞাপনে কাজ করেছেন। যেমন- ম্যাক্স ফ্যাশন। তিনি তার অভিনয় জীবন শুরু করেন খোয়াইশে - ডিজায়ার্স অফ দ্য লস্ট দিয়ে। ২০১৯ সালের বাংলা চলচ্চিত্র পরিণীতা দিয়ে তার বড় পর্দায় অভিষেক হয়। তিনি একটি বিশিষ্ট প্রতিভা ব্র্যান্ড এফফেস এর বিপণন দলের প্রধানও।
গ্যাগ-স্তোন-সাংস-র্গ্যাল-দ্পাল
গ্যাগ-স্তোন-সাংস-র্গ্যাল-দ্পাল (১৩৪৮-১৪১৪) সা-স্ক্যা বৌদ্ধ ধর্মসম্প্রদায়ের একজন বিখ্যাত তিব্বতী বৌদ্ধ পণ্ডিত ছিলেন।
সংক্ষিপ্ত জীবনী
গ্যাগ-স্তোন-সাংস-র্গ্যাল-দ্পাল ১৩৪৮ খ্রিষ্টাব্দে তিব্বতের 'ফ্রাং নামক স্থানে জন্মগ্রহণ করেন। তার পিতার নাম ছিল র্ত্সে-থাং-গি-ছেন-পো-ব্যাং-ছুব-রিন-ছেন । তিনি গ্সাং-ফু নামক বৌদ্ধবিহারে কুন-দ্গা'-দ্পাল  নামক শিকশকের নিকট বু-স্তোন-রিন-ছেন-গ্রুব রচিত প্রজ্ঞাপারমিতা বিষয়ক টীকাভাষ্য সম্বন্ধে অধ্যয়ন করেন। পরবর্তীকালে তিনি প্রজ্ঞাপারমিতার ওপর ব্যুৎপত্তির জন্য বিখ্যাত হন। তার উল্লেখযোগ্য শিষ্য ছিলেন রোং-স্তোন-শেস-ব্যা-কুন-রিগ ও মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান।
রচনা
তিনি ষষ্ঠ সা-স্ক্যা-খ্রি-'দ্জিন ছোস-র্জে-সা-স্ক্যা-পান-ডি-তা-কুন-দ্গা'-র্গ্যাল-ম্ত্শান রচিত ৎশাদ-মা-রিগ্স-পা'ই-গ্তের নামক গ্রন্থের ওপর গ্যাগ-তিক-রিগ্স-পা'ই-'ওদ-স্তোং-'ফ্রো-বা  নামক টীকাভাষ্য রচনা করেন। তিনি অভিসময়ালঙ্কারের ওপর ম্ঙ্গোন-র্তোগ্স-র্গ্যান-'গ্রেল-পা-রিন-ছেন-ব্সাম-'ফেল-দ্বাং-র্গ্যাল  নামক আট খন্ডের বিখ্যাত টীকাভাষ্য রচনা করেন।
উত্তর আঞ্চলিক পরিষদ
উত্তর আঞ্চলিক পরিষদ হল একটি আঞ্চলিক পরিষদ যার মধ্যে রাজ্য ও কেন্দ্রশাসিত অঞ্চল চণ্ডীগড়, দিল্লি জাতীয় রাজধানী, হরিয়ানা, হিমাচল প্রদেশ, জম্মু ও কাশ্মির, পাঞ্জাব এবং রাজস্থান রাজ্য অন্তর্ভুক্ত।
রাজ্যগুলিকে ছয়টি অঞ্চলে দলভুক্ত করে আঞ্চলিক পরিষদ গঠন করা হয় যাতে এই রাজ্যেগুলির মধ্যে সহযোগিতা বৃদ্ধির জন্য একটি উপদেষ্টা পরিষদ থাকে। রাজ্য পুনর্গঠন আইন, ১৯৫৬-এর অংশ-৩-এর মাধ্যমে পাঁচটি আঞ্চলিক পরিষদ স্থাপন করা হয়েছিল। পরে আঞ্চলিক পরিষদ আইন, ১৯৭১ দ্বারা উত্তর-পূর্ব আঞ্চলিক পরিষদ গঠিত হয়।
নিচে অন্য পাঁচটি আঞ্চলিক পরিষদের নাম দেয়া হল:
মুহাম্মাদের নেতৃত্বে যুদ্ধের তালিকা
মুহাম্মাদের নেতৃত্বে যুদ্ধ তালিকায় ইসলামের নবী মুহাম্মাদের জীবনকালীন সময়ে মুসলমান সম্প্রদায় কর্তৃক সংঘটিত সকল যুদ্ধ ও অভিযান তালিকাবদ্ধ রয়েছে।
ফারাহনায পাহলভি
রাজকন্যা ইয়াসমিন ফারাহনায পাহলভি (জন্ম ১২ মার্চ ১৯৬৩) ইরানের রাজকন্যা এবং ইরানের শাহ মোহাম্মদ রেজা পাহলভি এবং তার তৃতীয় স্ত্রী ফারাহ দিবার জ্যেষ্ঠ কন্যা। সাম্রাজ্যে অনুষ্ঠানিক ব্যবহার শৈলী অনুযায়ী তাকে "আপনার রাজকীয় মহিমা" সম্মোধন করা হতো।
মুহাম্মাদের নেতৃত্বে যুদ্ধের তালিকা
কিছু সূত্রে ঘাজওয়া এবং শব্দটির বহুবাচক মাঘাজি শব্দ দ্বারা মুহাম্মাদ অংশ নিয়েছেন। আবার ইসলামের প্রাথমিক যুগের যেসব অভিযানে মুহাম্মাদ ব্যক্তিগতভাবে উপস্থিত থেকে অংশ নেননি সেসবকে সারিইয়্যা বহুবাচনে সারায়া বলে উল্লেখ করা হয়েছে।  অন্য সূত্রে ঘাজওয়া ও মাঘাজি সাধারণত উভয় ধরনের অভিযানের ক্ষেত্রে ব্যবহৃত বলে দাবী করা হয়েছে।
ফারাহনায পাহলভি
প্রাথমিক জীবন, নির্বাসন ও শিক্ষা
thumb|250px|left|১৯৬৭ সালে, পাঁচ বছর বয়সে ফারাহনায
ইয়াসমিন ফারাহনায পাহলভি ১২ মার্চ ১৯৬৩ সালে ইরানের তেহরানে পাহলভি রাজবংশে জন্ম নেন। তিনি ইরানের সর্বশেষ শাহ মোহাম্মদ রেজা পাহলভির তৃতীয় এবং তার তৃতীয় সম্রাজ্ঞী ফারাহ দিবার দ্বিতীয় এবং জ্যেষ্ঠ সন্তান। তার দুই বোন শাহনাজ পাহলভি ও লেইলা পাহলভি এবং দুই ভাই রেজা পাহলভি ও আলি-রেজা পাহলভি।
১৯৭০ থেকে ১৯৭৮ সাল পর্যন্ত ফারাহনায তেহরানে নিজ রাজবংশের বিশেষ বিদ্যালয় নিয়াবরনে প্রাথমিক শিক্ষা গ্রহণ করেন।
১৯৭৯ সালে ইরানে ইসলামি বিপ্লবের ফলে তার পরিবারকে নির্বাসনে বাধ্য করা হলে ষোল বছর বয়সে ফারাহনায পাহলভি পরিবারের সঙ্গে ইরান ত্যাগ করেন। ১৯৭৯ সালেই তিনি মার্কিন যুক্তরাষ্ট্রের সিমসবারি, কানেকটিকাটে এস্টার ওয়াকার বিদ্যালয়ে যোগ দেন এবং ১৯৮০ সাল পর্যন্ত পুনরায় সেখানে প্রাথমিক শিক্ষা গ্রহণ অব্যাহত রাখেন। সে সময়ে, নির্বাসনের পর পাহলভি পরিবার মিশরের কায়রোতে বাস করতো। ১৯৮০ থেকে ১৯৮১ সাল পর্যন্ত মাধ্যমিক শিক্ষালাভের জন্য ফারাহনায মিশরের কায়রোতে কায়রো আমেরিকান কলেজে যোগ দেন।
১৯৮০ সালের জুলাইয়ে অ-হুডকিন্স লিম্ফোমা ক্যান্সারের কারণে মিশরে তার বাবা মোহাম্মদ রেজা পাহলভিরর মৃত্যুর পর, পাহলভির পরিবার মিশর ছেড়ে মার্কিন যুক্তরাষ্ট্রে স্থানান্তরিত হয় এবং সেখানে বাস করতে শুরু করে। ফারাহনায মার্কিন যুক্তরাষ্ট্রের বেনিংটন, ভারমন্টের বেনিটিংটন কলেজে সামাজিক শিক্ষা বিষয়ে স্নাতক (বিএ) সম্পন্ন করেন। এরপর, ১৯৯০ সালে স্নাতক শিক্ষার্থী হিসেবে স্কুল আব সোশাল ওয়ার্ক থেকে ফারাহনায শিশু মনোবিজ্ঞান বিষয়ে স্নাতক ডিগ্রি অর্জন করেন।
লস অ্যাঞ্জেলেস টাইমসের ২০০৪ সালের প্রতিবেদন অনুসারে, ফারাহনায ইউনিসেফের মতো আন্তর্জাতিক সহায়তা সংস্থার চাকরি খুঁজে বের করার চেষ্টা করেন, তবে তার মা ফারাহ দিবার মতে, তার নামের কারণেই ফারাহনায প্রত্যাখ্যাত হয়েছিল।
ব্যক্তিগত জীবন
বর্তমানে, ফারাহনায একজন সমাজকর্মী হিসেবে কাজ করছেন এবং মার্কিন যুক্তরাষ্ট্রের নিউ ইয়র্কে শহরে অনেকটা পরিচয় গোপন করে বিচক্ষণ জীবনযাপন করছেন।
ফারাহনায তার মাতৃভূমি ইরানে চলমান ঘটনায় মনোযোগ প্রকাশ করেন এবং বর্ণনা করেন যে, "একজন সহানুভূতিশীল নারী হিসেবে তিনি সমাজে সামাজিক সমস্যাগুলোর মধ্যে ঘনিষ্ঠ আগ্রহ প্রকাশ করেন এবং যা বিশেষ করে অনগ্রসর ক্ষতিগ্রস্থদের প্রভাবিত করেছে।"
কথা ও কাহিনী (কাব্যগ্রন্থ)
কথা ও কাহিনী রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ।  এতে সর্বমোট ৩৩-টি কবিতা রয়েছে। এটি রবীন্দ্রনাথের "কথা" (১৯০০) এবং "কাহিনী" (১৯০০) – এই দুুটি স্বতন্ত্রকাব্যের সম্মিলিত রূপ।
১৩০৬ বঙ্গাব্দের মাঘ মাসে (১৯০০ খ্রীঃ) "কথা" কাব্যগ্রন্থ প্রকাশিত হয়। ১৩১০ বঙ্গাব্দে মোহিতচন্দ্র সেনের সম্পাদনায় "কথা"-র কবিতাগুলি দুটি অংশে প্রকাশিত হয়। প্রথম অংশের নাম "কথা" এবং দ্বিতীয় অংশের নাম "কাহিনী"। পরে দুটি অংশকে একত্রিত করে "কথা ও কাহিনী" নাম দিয়ে নতুন কাব্যগ্রন্থ প্রকাশ করে ইন্ডিয়ান পাবলিশিং হাউস।
আম পন্না
কাঁচা আম হচ্ছে পেকটিনের একটা সমৃদ্ধ উৎস, যা পাথর তৈরি হয়ে যাওয়া থেকে ক্রমান্বয়ে হ্রাস করে দেয়। অক্সালিক, সাইট্রিক এবং মলিক অ্যাসিডের উপস্থিতির জন্য অপরিপক্ক আম টক স্বাদের হয়ে থাকে।
আম পন্না, যা কাঁচা আম, চিনি এবং রকমারি মশলা ব্যবহার করে প্রস্তুত করা হয়, তা মানুষের তৃষ্ণা নিবারণ করে এবং গ্রীষ্মের গরমে অত্যধিক ঘামের ফলে সোডিয়াম ক্লোরাইড এবং লৌহের ক্ষয় হয়ে যাওয়া থেকে প্রতিরোধ করে। এই পানীয় মূলত ভারতের উত্তরাঞ্চলে প্রচলিত এবং গ্যাস্ট্রিকজনিত রোগের জন্য উপকারী মনে করা হয়।এটা ভিটামিন বি১ এবং বি২, নায়াসিন, এবং ভিটামিন সিয়ের একটা ভালো উৎসও। ভারতীয় সংস্কৃতিতে, একে রোগ প্রতিরোধকারী হিসেবে বিশ্বাস করা হয় যা যক্ষ্মা, রক্তশূন্যতা, কলেরা এবং আমাশয়-এর বিরুদ্ধে রোগ প্রতিরোধ ক্ষমতা বাড়ায়।
কোশী অঞ্চল
কোশী অঞ্চল (নেপালী: कोशी) নেপালের ১৪টি অঞ্চলের একটি, যা ছয়টি জেলা ভোজপুর, ধনকুটা, মোরাঙ, সঙ্খুয়াসভা, সুনসরী ও তেরথুম নিয়ে গঠিত। কোশীর সদর হল বিরাটনগর যা কোশী অঞ্চলের বৃহত্তম শহর। কোশীর অন্যান্য নগরী হচ্ছে ইনারুয়া, ধারান, ধনকুটা এবং ইতাহারি । এর প্রধান নদী অরুন, তামার এবং সপ্তকোশী ।
কোশী অঞ্চলকে ছয়টি জেলায় ভাগ করা হয়েছে:
রাসেল ডোমিঙ্গো
রাসেল ক্রেগ ডোমিঙ্গো (Russell Domingo; জন্ম: ৩০ আগস্ট, ১৯৭৪) দক্ষিণ আফ্রিকার পোর্ট এলিজাবেথে জন্মগ্রহণকারী বাংলাদেশ জাতীয় ক্রিকেট দলের প্রধান কোচ হিসেবে কর্মরত ছিলেন,২০২২ সালের ২৭ ডিসেম্বর বাংলাদেশ জাতীয় ক্রিকেট দলের প্রধান কোচের দায়িত্ব থেকে সরে দাঁড়ান। বিশ বছর বয়সে ঘরোয়া ক্রিকেটের ইস্টার্ন প্রভিন্স দলে খেলোয়াড় হিসেবে অন্তর্ভুক্তির চেষ্টা চালালেও তিনি ব্যর্থ হন। পরবর্তীকালে ক্রীড়া প্রশাসন ও বিপণন বিষয়ে ডিগ্রি অর্জন করে কোচিং কার্যক্রমে মনোনিবেশ ঘটান রাসেল ডোমিঙ্গো। মাত্র পঁচিশ বছর বয়সে ইস্টার্ন প্রভিন্স দলে পেশাদার কোচ হিসেবে মনোনীত হন। তিনি ২১ আগস্ট ২০১৯ থেকে বাংলাদেশ ক্রিকেট টিমের প্রধান কোচ হিসেবে ২ বছরের জন্য মনোনীত হন।
কোচিং জীবন
ক্রিকেটের প্রতিটি ধাপে নিজেকে সম্পৃক্ত করেন। আদ্রিয়ান বিরেল এ দলের কোচ হলে তিনি বি দলের কোচ হিসেবে যোগ দেন। ২০০৪ সালে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট প্রতিযোগিতায় দক্ষিণ আফ্রিকান দলে কোচের দায়িত্ব পালন করেন ডোমিঙ্গো। তৎকালীন জাতীয় দলের কোচ মিকি আর্থার ২২ বছর বয়সেই বয়সভিত্তিক দলে তাকে কোচিংয়ের সাথে সম্পৃক্ত করান। ২০০৫ সালে মিকি আর্থার জাতীয় দলের কোচ হলে ডোমিঙ্গোকে ওয়ারিয়র্সের প্রধান কোচের দায়িত্ব দেয়া হয়।
২০০৬ সালে ডোমিঙ্গো ওয়ারিয়র্সের কোচের জন্য মনোনীত হন। ২০০৫-০৬ মৌসুমে দলটি শেষদিকের তিনটি প্রথম-শ্রেণির ক্রিকেট খেলাতেই হেরে যায়। ফলে ডোমিঙ্গো বিশেষজ্ঞ ব্যাটসম্যানের প্রয়োজনীয়তা অনুভব করে সাবেক ক্রিকেটার গ্যারি কার্স্টেনকে দলের পরামর্শক হিসেবে নিয়োগ দেন। ডোমিঙ্গো তিন-বছর মেয়াদী পরিকল্পনা প্রণয়ন করে ২০০৯-১০ পর্যন্ত ৪০ ওভারের স্ট্যান্ডার্ড ব্যাঙ্ক প্রো২০ ও ২০ ওভারের এমটিএন৪০ প্রতিযোগিতায় দলকে শিরোপা জয়ে সহায়তা করেন। দলকে সাত বছরের মধ্যে পাঁচবারই ফাইনালে পৌঁছিয়েছেন। এছাড়াও দল থেকে অর্ধ-ডজন খেলোয়াড় জাতীয় দলে খেলার সুযোগ পায়। ২০১০ সালের চ্যাম্পিয়ন্স লীগে ওয়ারিয়র্স রানার্স-আপ হয়েছিল।
২০০০-এর দশকে বব উলমার ও গ্রাহাম ফোর্ডের সাথে ড্রেসিং রুমে সময় ব্যয় করেন ও অভিজ্ঞতা অর্জন করেন। ফলশ্রুতিতে ক্রিকেট সাউথ আফ্রিকা ডোমিঙ্গোকে কোচ হিসেবে মনোনীত করে। ফোর্ড মাত্র সাতটি প্রথম শ্রেণির ক্রিকেটে অংশগ্রহণের অভিজ্ঞতা নিয়ে কোচিংয়ে অগ্রসর হলেও ডোমিঙ্গো ক্রিকেটে তেমন পারদর্শী ছিলেন না। কোচ হবার পিছনে গ্রাহাম ফোর্ডকে তিনি তার আদর্শ মনে করেন ও উদ্দীপনা জুগিয়েছেন। "একই অবস্থানে থেকে দলের জয়-পরাজয়কে উপলদ্ধি করেছেন, যা থেকে আমি শিখেছি"
- মন্তব্য ডোমিঙ্গোর। উভয়েই ক্রিকেটারের সম্মানের সর্বোচ্চ শিখরে অবস্থান না করেও অন্যভাবে সম্মান অর্জন করেছি।
ভারত জাতীয় দলকে টেস্ট র‌্যাঙ্কিংয়ে ১নং স্থান অধিকারসহ বিশ্বকাপ ক্রিকেট জয়ে সহায়তাকারী গ্যারি কার্স্টেন ২০১১ সালে দক্ষিণ আফ্রিকার কোচ মনোনীত হন। তিনি ডোমিঙ্গোকে ফোনে তার সহকারী হবার জন্য নাম প্রস্তাবনা করেন। আন্তর্জাতিক ক্রিকেট অঙ্গনে ডোমিঙ্গোর কোন পদচারণাই ছিল না। ডিসেম্বর, ২০১২ সালে ডোমিঙ্গোকে দক্ষিণ আফ্রিকার টোয়েন্টি২০ দলের কোচ হিসেবে নিয়োগ দেয়া হয়। গ্যারি কার্স্টেন প্রধান কোচ থেকে পদত্যাগ করলে মে, ২০১৩ সালে তিনি দক্ষিণ আফ্রিকা দলের প্রধান কোচের মনোনয়ন পান।
ভির্তি ভগানী
ভির্তি ভগানী একজন ভারতীয় শিশু অভিনেত্রী এবং মডেল, যিনি জয় শ্রী কৃষ্ণ ধারাবাহিক এবং হোপ অর হাম চলচিত্রে অভিনয় করেছিলেন। তিনি অনেক বিজ্ঞাপনেও কাজ করেছেন।
প্রাথমিক জীবন
ভির্তি মুম্বাইয়ে জন্মগ্রহণ করেন।
অভিনয় জীবন
ভির্তি হোয়ার্লপুল, কোয়ালিটি ওয়ালস, ক্লিনিক প্লাস শ্যাম্পু, ডেটল সাবান, ন'র স্যুপ এবং কোলগেটের মত বিজ্ঞাপনে অভিনয় করেছেন।
২০০৮ সালে তিনি শিশু রাধা চরিত্রে জয় শ্রী কৃষ্ণ টেলিভিশিন ধারাবাহিকে প্রথম অভিনয় করেন। পাটিয়ালা হাউস চলচিত্রে অভিনয়ের মাধ্যমে তার বলিউড যাত্রা শুরু হয়।
২০১৮ সালে হোপ অর হাম চলচিত্রে তাকে অভিনয় করতে দেখা যায়, পাশাপাশি ২০২০ সালে, ডিজনি+হটস্টার ওয়েব সেরিজ আরিয়ায় তাকে অনেক নৈপুণ্যতার সাথে অভিনয় করতে দেখা যায়। সেখানে তিনি আরিয়ার তরুণ কন্যার চরিত্রে অভিনয় করেছেন।
গেঁটেবাত
গেঁটে বাত বা গাউট (Gout) হচ্ছে একটি প্রদাহজনিত রোগ; এতে সাইনোভিয়াল অস্থিসন্ধি ও এর আশেপাশের টিস্যুতে মনোসোডিয়াম ইউরেট মনোহাইড্রেট ক্রিস্টাল জমা হয়। সাধারণত মাত্র ১-২% লোক এই রোগে আক্রান্ত হয় তবে মহিলাদের তুলনায় পুরুষেরা ৫ গুণ বেশি আক্রান্ত হয়। এটি পুরুষ ও বৃদ্ধা মহিলাদের ক্ষেত্রে সবচেয়ে লক্ষণীয় প্রদাহজনিত আর্থ্রাইটিস। পুরুষরা সাধারণত ৩০ বছরের পর এবং মহিলারা মেনোপজ বা রজোনিবৃত্তির পরে বেশি আক্রান্ত হয়। বয়স বৃদ্ধি ও রক্তে ইউরিক এসিডের মাত্রা বৃদ্ধি পেলে এই রোগের ঝুঁকি বাড়ে। মহিলাদের তুলনায় পুরুষদের ইউরিক এসিডের মাত্রা বেশি থাকে তবে বয়স ও ওজন বাড়লে রক্তে ইউরিক এসিডও বাড়বে। কিছু এথনিক গ্রুপ যেমন মাউরি উপজাতি ও প্রশান্ত মহাসাগরীয় দ্বীপের জনগোষ্ঠীদের রক্তে ইউরিক এসিড একটু বেশি থাকে। রক্তে ইউরিক এসিডের পরিমাণ স্বাভাবিকের চেয়ে বেশি থাকলে তাকে হাইপারইউরিসেমিয়া বলে। রক্তে ইউরিক এসিডের স্বাভাবিক মাত্রা হলো পুরুষের ক্ষেত্রে ২.০-৭.০ mg/dL ও নারীদের ক্ষেত্রে ২.০-৬.০ mg/dL।
প্যাথফিজিওলজি
মানব শরীরের মোট ইউরিক এসিডের একতৃতীয়াংশ আসে খাবারের মাধ্যমে এবং দুইতৃতীয়াংশ অভ্যন্তরীণ পিউরিন বিপাকের ফলে উৎপন্ন হয়।
ইউরিক এসিড সংশ্লেষণ
মানব শরীরে পিউরিন বিপাকের সর্বশেষ দুটি ধাপ হচ্ছে; হাইপোজ্যানথিন থেকে জ্যানথিন এবং পরবর্তীতে জ্যানথিন থেকে ইউরিক এসিড। এই দুটি বিক্রিয়ায় প্রভাবক হিসাবে কাজ করে জ্যানথিন অক্সিডেজ এনজাইম। মানব শরীরে ইউরিকেজ এনজাইম থাকে না।
ইউরিক এসিড নিষ্কাশন
কিডনির মাধ্যমে দুই-তৃতীয়াংশ এবং অন্ত্রের মাধ্যমে একতৃতীয়াংশ ইউরিক এসিড শরীর থেক বের হয়ে যায়। কিডনি দিয়ে নিষ্কাশন প্রক্রিয়া একটু জটিল। গ্লোমেরুলাসে পুরোপুরিভাবে ফিলটার হয় এবং নিকটবর্তী প্যাঁচানো নালিকায় ইউরেট ট্রান্সপোর্টার-১ এর মাধ্যমে ৯৮-১০০% পুনঃশোষণ হয়; অতঃপর দূরবর্তী প্যাঁচানো নালিকায় ৫০% নিঃসরণ হয়। স্বল্পমাত্রার অ্যাসপিরিন কিডনিতে ইউরিক এসিড নিষ্কাশনে বাধা দেয় এবং উচ্চমাত্রার অ্যাসপিরিনও পুনঃশোষণে বাধা দেয় ফলে রক্তে ইউরিক এসিডের মাত্রা অনেক বেড়ে যায়। ৯০ শতাংশ গাউট রোগীর ক্ষেত্রে ইউরিক এসিড নিষ্কাশনে সমস্যা থাকে, ১০ শতাংশ ক্ষেত্রে শরীরে বেশি তৈরি হয় এবং ১ শতাংশের কম ক্ষেত্রে পিউরিন বিপাকের জন্মগত ত্রুটি থাকে। সাম্প্রতিক গবেষণায় কিছু জিন শনাক্ত করা হয়েছে যারা গাউটের জন্য দায়ী এর মধ্যে সবচেয়ে গুরুত্বপূর্ণ হচ্ছে SLC2A9, এটি কিডনিতে ইউরেট নিষ্কাশন নিয়ন্ত্রণ করে।
কারণ
রক্তে ইউরিক এসিডের পরিমাণ বেড়ে যাওয়ায় অস্থিসন্ধিতে মনোসোডিয়াম ইউরেট মনোহাইড্রেট ক্রিস্টাল জমা হয়ে গাউট রোগ সৃষ্টি করে। হাইপারইউরিসেমিয়ার কারণ নিম্নরূপ:
বৃক্কীয় নিষ্কাশন কমে যাওয়া
★ বৃক্কীয় নালিকায় পুনঃশোষণ বৃদ্ধি।
★ রেনাল ফেইলিউর।
★ সীসা বিষক্রিয়া।
★ ল্যাকটিক এসিডোসিস।
★ অ্যালকোহল ( বিশেষত বিয়ার কারণ এতে গুয়ানোসিন নামক পিউরিন বেশি থাকে)।
★ ডায়াবেটিস ইনসিপিডাস(ভেসোপ্রেসিন রেজিস্টান্ট)।
★ বার্টার সিনড্রোম।
★ ওষুধ:
ইউরিক এসিড উৎপাদন বৃদ্ধি
★ মায়েলোপ্রলিফারেটিভ ও লিম্ফপ্রলিফারেটিভ ডিজিজ ( লিউকেমিয়া রোগে কেমোথেরাপি নেয়ার সময় ইউরিক এসিড লেভেল অনেক বেড়ে যায়।)"
★ সোরিয়াসিস।
★ গ্লাইকোজেন স্টোরেজ ডিজিজ।
★ বংশগত রোগঃ লেস নাইহান সিনড্রোম( এক্স-লিংকড্ রিসেসিভ রোগ)।
★ ক্রনিক হিমোলাইটিক অ্যানিমিয়া।